ແມ່ຍິງ ທີ່ເປີດເຜີຍ ເປັນຜູ້ຮັກຮ່ວມເພດ ໃນກອງທັບ ສຫລ ເສຍຊີວິດ ຢູ່ ອັຟການິສຖານ
ພັນອາກາດຕີ Adrianna Vorderbruggen ອາຍຸ 36 ປີ​ ໄດ້ແຕ່ງງານ ກັບເພື່ອນຂອງນາງ ຊື່ Heather Lamb ໃນປີ​ 2012.
ຮວມຢູ່ໃນຈຳນວນພວກທີ່ຕາຍໃນມື້ວັນຈັນຜ່ານມານີ້ ເວລາ ສະມາຊິກຂອງກຸ່ມຕາລີບານ ໂຈມຕີສະຫຼະຊີບຕໍ່ໜ່ວຍລາດ ຕະເວນໃນພາກໃຕ້ອັຟການິສຖານນັ້ນ ແມ່ນທະຫານແມ່ຍິງ ອາເມຣິກັນຄົນທຳອິດ ທີ່ໄດ້ເປີດເຜີຍວ່າເປັນຜູ້ຮັກຮ່ວມເພດ ທີ່ໄດ້ເສຍຊີວິດໃນລະຫວ່າງການສູ້ລົບ ທຳນຽບຫ້າແຈລະບຸວ່າ ແມ່ນພັນອາກາດຕີ Adrianna Vor- derbruggen ອາ ຍຸ 36 ປີ ແມ່ນນຶ່ງ ໃນພວກທະຫານ 6 ຄົນ ທີ່ເສຍຊີວິດໃນເຫດລະເບີດ ໃນປີ 2012 ນາງໄດ້ແຕ່ງງານກັບໝູ່ຂອງນາງທີ່ມີຊື່ວ່າ Hea- ther Lamb ໃນອັນທີ່ເປັນນຶ່ງ ຂອງການແຕ່ງງານເທື່ອທຳອິດ ລະຫວ່າງສະມາຊິກຂອງ ພວກຮັກຮ່ວມເພດທີ່ມີການເປີດເຜີຍຂອງກອງທັບສະຫະລັດນັບຕັ້ງແຕ່ປະທານາທິບໍດີ ບາຣັກ ໂອບາມາ ໄດ້ຍົກເລີກນະໂຍບາຍ ຖ້າບໍ່ຖາມ ກໍຢ່າບອກ ຫຼື Don’t Ask, Don’t Tell ທີ່ມີມາເປັນເວລາເກືອບ 20 ປີ ນະໂຍບາຍດັ່ງກ່າວເຮັດໃຫ້ພວກຮັກຮ່ວມເພດຢ່າງ ເປັນການເປີດເຜີຍ ບໍ່ສາມາດເຂົ້າຮັບໃຊ້ຢູ່ໃນກອງທັບໄດ້ ນາງ Lamb ກ່າວກ່ຽວກັບພັນລະຍາຂອງລາວ ຕໍ່ສື່ມວນຊົນ ຂອງສະຫະລັດວ່າ ການຢູ່ ຮ່ວມກັນຂອງພວກເຮົາກໍແມ່ນ ພວກເຮົາຮູ້ວ່ານາງຕ້ອງການຢາກຢູ່ທີ່ນັ້ນ ນາງເຊື່ອໝັ້ນ ແລະຮັກໃນວຽກງານຂອງນາງແລະນາງໄດ້ເຮັດວຽກການທີ່ສຳຄັນ ໃນນາມຊາວອັຟກາ ນິສຖານແລະປະເທດຊາດຂອງພວກເຮົາ ພວກທີ່ເສຍຊີວິດໃນວັນຈັນຜ່ານມາແມ່ນຮວມທັງສິບໂທທະຫານຊ່າງ Joseph Lemm ທີ່ໄດ້ລາພັກຈາກການເປັນຕຳຫຼວດ ຢູ່ນະຄອນນິວຢອກ ໃນຂະນະທີ່ຖືກສົ່ງໄປປະຕິບັດ ໜ້າທີ່ຢູ່ອັຟການິສຖານ ເປັນເທື່ອທີສອງ ຜູ້ບັນຊາການຕຳຫຼວດນະຄອນນິວຢອກ ທ່ານ William Bratton ເອີ້ນທ່ານ Lemm ວ່າ ເປັນຕຳຫຼວດທີ່ດີເດັ່ນຄົນນຶ່ງຂອງນະຄອນນິວ ຢອກ ແລະເວົ້າວ່າ ຜູ້ກ່ຽວເປັນຕົວຢ່າງອັນຈະແຈ້ງ ກ່ຽວກັບຄວາມບໍ່ເຫັນແກ່ຕົວ ທີ່ພວກ ເຮົາພຽງແຕ່ຊອກສະແຫວງຫາເທົ່ານັ້ນ ໃນຕອນແລງວັນອັງຄານມື້ວານນີ້ 18,000 ຄົນ ທີ່ໄປຮ່ວມການແຂ່ງຂັນກິລາຮອັກກີ້ ທີ່ Madison Square Garden ໃນນະຄອນນິວຢອກ ລະຫວ່າງທີມນິວຢອກ Rangers ແລະທີມ Ducks ຈາກນະຄອນ Anaheim ໄດ້ພາກັນຢືນສະຫງົບສະຕິອາລົມຊົ່ວຂະນະ ນຶ່ງເພື່ອໄວ້ອາໄລໃຫ້ແກ່ທ່ານ Lemm ໃນຂະນະ ທີ່ຮູບຂອງທ່ານຖືກສາຍອອກມາໃສ່ຈໍ ທີ່ຢູ່ເທິງນ້ຳແຂງ ການເສຍຊີວິດ ຂອງທະຫານອາເມຣິກັນ 6 ຄົນດັ່ງກ່າວ ເຮັດໃຫ້ຈຳນວນທະຫານອາເມຣິ ກັນທີ່ເສຍຊີວິດໃນລະຫວ່າງການປະຕິບັດງານຢູ່ໃນອັຟການິສຖານເພີ້ມຂຶ້ນເປັນ 10 ຄົນ ໃນປີນີ້ ສ່ວນອີກ 10 ຄົນໄດ້ເສຍຊີວິດບໍ່ກ່ຽວກັບການສູ້ລົບທີ່ ຮວມທັງເຮືອບິນເຮຣີຄອບ ເຕີ້ຕົກຫຼາຍໆເທື່ອ